|منذ /29-06-2011||#1|


زردة بالحليب من حديقتي
مساء الخير على الجميع
حبيت انقل الكم طريقتي لعمل زردة بالحليب
اني سويت كمية للتوزيع انتو عادي سوو كمية اقل مثل كوبين
اني استخدمت كيلوين تمن عنبر قالبين زبد قرصسن زعفران وصبغ حلاوه وشكر وهيل ولوز مقشر وكيمر عرب بس مكان مفتح ابو المحل لان وفاة فستخدمت قشطه باكيتين وباكيت حليب
طبعا نسيت اصور كل المواد لان كنت مخبوووووصه
اول مانذب التمن ونكون ناكعيه من قبل يوم بالجدر وياه قالب زبد
انضل ندرخ بيها لحد ما التمن ينمرد تماما
وتبدي تثخن طبعا انضيف الهيل المطحون واللوز
نضل ندرخ بيها لحد ما تثخن تمام ونخليلها تقريبا كوبين شكر ونضل ندرخ
ونقسمها جدرين جدرين واحد انخليله حليب وباكيت الزبد البقه والقشطه
ونبقى نخلط بيها لخد ماتثخن
الجدر الثاني انكون تركناه على عين ناصيه حتى ميحترك ونضل انكلبه بين فترة وثانيه مابين انكمل الجدر الاول والى ضفناله الحليب والزبد انضيف الهذا الجدر الزعفران بعد ما انخلي بمي حار ومغطي حتى يذب لونه ونضيف اله هم صبغ الحلاوة ونذبه بالجدر ونضيف الشكر انضل نخلط لحد ما تثخن
احنا انكون محضرين مواعين او كاسات اني صبيت بالجاهز حتى انوزعها
اول منصب الزرده البيضه وننتضر شويه ونصب بعدها الزرده الثانيه
يله اتلكوا من عدي وطلبوا مراد ودعولي
|مواقع النشر (المفضلة)|
|الذين يشاهدون محتوى الموضوع الآن : 1 ( الأعضاء 0 والزوار 1)|
|أدوات الموضوع|
|انواع عرض الموضوع|

